SAMART ได้เวลาขึ้น! โบรกชี้ธุรกิจลูกหนุนซื้ออัพเป้าใหม่ 20 บ.
SAMART ได้เวลาขึ้น! โบรกชี้ธุรกิจลูกหนุนซื้ออัพเป้าใหม่ 20 บ.
29 ส.ค. 2560

บล.บัวหลวง ระบุในบทวิเคราะห์วันนี้(29 ส.ค.) ว่า บริษัท สามารถคอร์ปอเรชั่น จำกัด (มหาชน) หรือ SAMART มีการปรับคำแนะนำขึ้นจาก ถือ เป็น ซื้อ และปรับราคาเป้าหมายขึ้นจาก 15.75 บาทเป็น 20 บาท (+27%) สะท้อนการปรับราคาเป้าหมายของ SIM ขึ้นจาก 0.50 บาทเป็น 1.07 บาท
เชื่อว่า SIM ควรที่จะเทรดในระดับเหนือค่าเฉลี่ยระยะยาว เนื่องจากการปรับโครงสร้างทางธุรกิจ จะทำให้เกิดรายได้ที่เข้ามาอย่างต่อเนื่อง (recurring income) หนุนโดยโครงการ Digital Trunked Network ซึ่งจะทำให้ SIM ขาดทุนน้อยลง และเพิ่มกำไรของ SAMART ขึ้นในระยะเวลา 8 ปีข้างหน้า
อีกทั้งยังมีอัพไซด์จากโครงการ Co-Tower ซึ่งคาดจะเซ็นสัญญาใน ก.ย. 2017 และจะช่วยหนุนให้ SIM กลับมามีกำไรในปี 2019-2020 สำหรับโครงการโรงไฟฟ้า 2000MW ในกัมพูชาคาดจะเห็นความคืบหน้าก่อนสิ้นปีนี้